A Tanács 2302/2001/EK rendelete

(2001. november 15.)

az Európai Gazdasági Közösség és az Andorrai Hercegség között levélváltás formájában létrejött megállapodás 12. cikke (2) bekezdésének részletes alkalmazási szabályairól

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára,

tekintettel az Európai Gazdasági Közösség és az Andorrai Hercegség között levélváltás formájában létrejött megállapodásra [1], és különösen annak 12. cikke (2) bekezdésére,

mivel:

(1) Az említett Megállapodás 12. cikkének (2) bekezdésével összhangban a Harmonizált Rendszer 2402 és 2403 vámtarifaszáma alá tartozó, a Közösségben nyersdohányból előállított olyan termékek, amelyek eleget tesznek a 3. cikk (1) bekezdésében foglalt feltételeknek, az Andorrai Hercegség területére történő behozataluk esetén az Andorrai Hercegségben a harmadik országok ugyanilyen termékeivel szemben alkalmazott vámtétel 60 %-ának megfelelő mértékű preferenciális vámtételre jogosultak.

(2) Az említett cikk egységes értelmezésének és alkalmazásának biztosítása érdekében meg kell határozni a 12. cikk (2) bekezdésének részletes alkalmazási szabályait,

ELFOGADTA EZT A RENDELETET:

1. cikk

Hatály

Az Európai Gazdasági Közösség és az Andorrai Hercegség között levélváltás formájában létrejött megállapodás – a továbbiakban: a Megállapodás – 12. cikkének (2) bekezdésében említett termékek azok Andorrai Hercegségbe történő behozatala esetén preferenciális vámtételre jogosultak, a mellékletben megállapított bizonyítvány benyújtása ellenében.

2. cikk

A kibocsátás általános feltételei

(1) A bizonyítványt az exportáló állam vámhatóságai adják ki az exportőr vagy az exportőr felelőssége terhére az általa meghatalmazott képviselő kérelme alapján. E célból az exportőr vagy meghatalmazott képviselője a megállapodás egyik nyelvén kitölti a bizonyítványt, amelynek egy mintapéldánya a mellékletben található.

(2) A közösségi tagállam vámhatóságai bocsátják ki a bizonyítványt, amennyiben a Harmonizált Rendszer 2402 és 2403 vámtarifaszáma alá tartozó termékeket a Közösségen belül szabad forgalomban lévő nyersdohányból és a Közösségen belül állítják elő.

(3) A kibocsátó vámhatóságok megtesznek minden szükséges lépést annak érdekében, hogy ellenőrizzék a követelmények teljesítését. E célból jogukban áll bármilyen, általuk megfelelőnek tartott bizonyítékot kérni és ellenőrzést végezni. A kibocsátó vámhatóságok ezen kívül biztosítják a formanyomtatvány megfelelő kitöltését is.

(4) A bizonyítvány kibocsátását kérelmező exportőr készen áll arra, hogy a bizonyítványt kiállító exportáló állam vámhatóságainak kérésére bármikor benyújtson minden, az áruknak a megállapodás 12. cikke (2) bekezdésében előírtak szerint megkívánt feldolgozását és közösségi jogállását megfelelően igazoló okmányt.

(5) A bizonyítványt a vámhatóságok kibocsátják és az exportőr rendelkezésére bocsátják, mihelyt a tényleges kivitelt végrehajtották vagy biztosították. A kibocsátó hatóság megőrzi a bizonyítvány egy példányát.

(6) A kibocsátó vámhatóság minden bizonyítványt számozással lát el. A másolatokon az eredeti példány számozását kell feltüntetni.

3. cikk

Vámvisszatérítés vagy vámmentesség tilalma

(1) Az olyan termékek gyártása során felhasznált, szabad forgalomban lévő nyersdohány, amelyekre a 2. cikkel összhangban bizonyítványt bocsátanak ki vagy állítanak ki, a Közösségben nem eshet semmilyen vámvisszatérítés vagy vámmentesség hatálya alá.

(2) A bizonyítvány hatálya alá tartozó termékek exportőre kész arra, hogy az illetékes közösségi vámhatóságok kérésére bármikor benyújtsa mindazokat a megfelelő okmányokat, amelyek igazolják, hogy semmilyen vámvisszatérítés nem történt az érintett termékek előállítása során felhasznált import nyersdohány tekintetében, és hogy ténylegesen megfizettek minden vámot, illetve az azzal azonos hatású, a nyersdohányra alkalmazandó díjat.

4. cikk

Utólag kiállított bizonyítványok

(1) A 2. cikk (5) bekezdése ellenére rendkívüli körülmények között a termékek kivitelét követően is kiállítható az azokra vonatkozó bizonyítvány, a kivitel dátumától számított legfeljebb három hónapon belül.

(2) Az (1) bekezdés végrehajtása céljából az exportőrnek a kérelmében fel kell tüntetnie azon termékek kivitelének helyét és dátumát, amelyekre a kérelme vonatkozik, és meg kell határoznia kérelmének indokait.

(3) Az utólag kiállított bizonyítványokat a 8. rovatban feltüntetett következő megjegyzések egyikével kell ellátni:

,

,

,

,

,

,

,

,

,

,

,

.

5. cikk

A bizonyítvány másodpéldányának kibocsátása

(1) A bizonyítvány ellopása, elvesztése vagy megsemmisülése esetén az exportőr kérelmet nyújthat be a vámhatóságoknak, amelyek a birtokukban lévő exportdokumentáció alapján elkészített másodpéldányként bocsátják azt ki.

(2) A másodpéldányt a 8. rovatban a következő megjegyzések egyikét kell feltüntetni:

,

,

,

,

,

,

,

,

.

(3) A másodpéldány, amelynek tartalmaznia kell az eredeti bizonyítvány kiállításának dátumát, attól az adott naptól érvényes.

6. cikk

A bizonyítvány érvényessége

(1) A bizonyítvány az exportáló országban történő kibocsátása napjától számított négy hónapig érvényes, és azt az említett időszakon belül kell benyújtani az importáló ország vámhatóságai részére.

(2) Az Andorrai Hercegség vámhatóságainak az (1) bekezdésben meghatározott benyújtási határidő lejárta után benyújtott bizonyítványok akkor fogadhatóak el a Megállapodás 12. cikkének (2) bekezdésében meghatározott kedvezményes elbánás alkalmazásának céljából, ha a határidő betartásának elmulasztása rendkívüli körülmények miatt következett be, vagy ha a termékeket az említett határidő lejárta előtt bejelentették a hatóságnak.

7. cikk

A bizonyítvány bemutatása

(1) A kedvezményes vámtétel alkalmazását az importőrnek a vámtartozás keletkezésének időpontjában kell kérnie.

(2) A bizonyítványokat az Andorrai Hercegség vámhatóságainak kell benyújtani a vámtartozást keletkeztető vámáru-nyilatkozat igazolásaként. A hatóságoknak jogukban áll, hogy a bizonyítványok fordítását kérjék.

8. cikk

Igazoló okmányok

A 2. cikk (4) bekezdésében említett okmányok, amelyek azt bizonyítják, hogy a bizonyítványban feltüntetett termékekre vonatkozóan a Megállapodás 12. cikkének (2) bekezdésében előírt kedvezményes vámtétel alkalmazható, valamint az e rendeletben foglalt egyéb feltételeknek is eleget tesznek, a következő formákban nyújthatók be:

a) a felhasznált nyersdohány közösségi jellegének igazolása a vonatkozó közösségi rendelkezésekkel összhangban megállapított módon;

b) az exportőr vagy a szállító által az érintett termékek előállítása érdekében lebonyolított folyamatok közvetlen bizonyítéka, amely például számlákban vagy belső könyvelésükben található meg.

9. cikk

A bizonyítványok és az igazoló okmányok megőrzése

(1) A bizonyítvány kibocsátását kérelmező exportőr legalább három évig megőrzi a 2. cikk (4) bekezdésében említett okmányokat.

(2) Az Andorrai Hercegség vámhatóságai legalább három évig megőrzik a hozzájuk benyújtott bizonyítványokat.

10. cikk

Kölcsönös segítségnyújtás

(1) A Közösség tagállamainak vámhatóságai a Bizottság útján közzéteszik a hivatalaikban a bizonyítványok kiállításához használt pecsétek mintáit, valamint a bizonyítványok vizsgálatáért felelős vámhatóságok címeit.

(2) A rendelet megfelelő alkalmazásának biztosítása érdekében a közösségi tagállamok és Andorra vámhatóságai kölcsönösen segítik egymást az okmányok hitelességének és pontosságának, valamint az előző cikkekben meghatározott eljárások szabályszerűségének ellenőrzésében.

11. cikk

Utólagos ellenőrzés

(1) A bizonyítványok utólagos ellenőrzésére véletlenszerűen kerül sor, illetve minden olyan alkalommal, amikor az Andorrai Hercegség vámhatóságainál alapos gyanú merül fel az okmányok hitelességét, a megkívánt feldolgozást és az érintett áruk közösségi jellegét vagy e rendelet egyéb követelményeinek teljesítését illetően.

(2) Az (1) bekezdés rendelkezései végrehajtásának alkalmazásában az Andorrai Hercegség vámhatóságai adott esetben visszaküldik a bizonyítványt az exportáló állam vámhatóságának, szükség esetén megadva a vizsgálat formai vagy tartalmi okait. Az utólagos ellenőrzésre vonatkozó felkérés megkönnyítése érdekében rendelkezésre bocsátanak minden olyan okmányt vagy megszerzett információt, amiből arra lehet következtetni, hogy a bizonyítványon feltüntetett adatok helytelenek.

(3) Az ellenőrzést az exportáló ország vámhatóságai végzik el. Ebből a célból jogosultak arra, hogy bármilyen bizonyítékot kérjenek és felülvizsgálják az exportőr elszámolásait, vagy hogy bármilyen, általuk indokoltnak tartott ellenőrzést végezzenek.

(4) Az ellenőrzést kérő vámhatóságokat a lehető legrövidebb időn belül tájékoztatják az ellenőrzés eredményéről. Az eredményeknek világosan ki kell mutatniuk, hogy az okmányok hitelesek-e, és hogy az érintett termékek eleget tesznek-e a 12. cikk (2) bekezdésében foglalt követelményeknek.

(5) Amennyiben alapos gyanú esetén az ellenőrzésre vonatkozó kérelem napjától számított 10 hónapon belül nem érkezik válasz, vagy ha a válasz nem tartalmaz kielégítő információkat a kérdéses okmány hitelességének, a megkívánt feldolgozásnak vagy a felhasznált nyersdohány közösségi jellegének meghatározásához, az andorrai vámhatóságok elutasítják a kedvezményes elbánásra való jogosultságot.

12. cikk

Szankciók

Szankciók alkalmazandók azokkal a személyekkel szemben, akik olyan okmányt állítanak ki vagy állíttatnak ki, amely a termékekre vonatkozóan a megállapodás 12. cikkének (2) bekezdésében előírt kedvezményes elbánás elnyerése céljából helytelen adatokat tartalmaz.

13. cikk

Záró rendelkezések

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. november 15-én.

a Tanács részéről

az elnök

M. Aelvoet

[1] HL L 374., 1990.12.31., 14. o. Az 1994. évi csatlakozási okmánnyal módosított megállapodás.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------